Document ID: 31997D0158

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Φεβρουαρίου 1997 για την τροποποίηση των ορίων των ορεινών ζωνών στη Γαλλία, κατά την έννοια της οδηγίας 75/268/ΕΟΚ του Συμβουλίου (Το κείμενο στη γαλλική γλώσσα είναι το μόνο αυθεντικό) (97/158/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 75/268/ΕΟΚ του Συμβουλίου, της 28ης Απριλίου 1975, για την ορεινή γεωργία και ορισμένες μειονεκτικές ζώνες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 2 παράγραφος 3,
Εκτιμώντας:
ότι στην οδηγία 75/271/ΕΟΚ του Συμβουλίου (2), όπως τροποποιήθηκε τελευταία από την απόφαση 93/238/ΕΟΚ της Επιτροπής (3), αναγράφονται οι ορεινές ζώνες της Γαλλίας οι οποίες θεωρούνται ως ορεινές ζώνες κατά την έννοια του άρθρου 3 παράγραφος 3 της οδηγίας 75/268/ΕΟΚ, καθώς και τα ακριβή κριτήρια που οδήγησαν στο χαρακτηρισμό αυτό 7
ότι η γαλλική κυβέρνηση ανακοίνωσε στην Επιτροπή, σύμφωνα με το άρθρο 2 παράγραφος 1 της οδηγίας 75/268/ΕΟΚ, τις νέες ζώνες που μπορούν να αναγραφούν στον κοινοτικό κατάλογο των ορεινών ζωνών, καθώς και τις σχετικές πληροφορίες όσον αφορά τα χαρακτηριστικά των ζωνών αυτών 7 ότι, εξάλλου, το ειδικό καθεστώς ενισχύσεων που υπάρχει στις ορεινές ζώνες θα επεκταθεί στις νέες ζώνες 7
ότι, όπως προκύπτει από την προαναφερόμενη ανακοίνωση, οι ζώνες αυτές ανταποκρίνονται στα κριτήρια και στα αριθμητικά στοιχεία που αναγράφονται στην οδηγία 76/401/ΕΟΚ του Συμβουλίου (4) για να καθοριστούν οι σχετικές ζώνες δυνάμει του άρθρου 3 παράγραφος 3 της οδηγίας 75/268/ΕΟΚ 7 ότι πρέπει, συνεπώς, να συμπεριληφθούν οι εν λόγω ζώνες στον κοινοτικό κατάλογο των ορεινών ζωνών, κατά την έννοια του άρθρου 3 παράγραφος 3 της οδηγίας 75/268/ΕΟΚ 7
ότι από τις τροποποιήσεις αυτές δεν θα αυξηθεί η χρήσιμη γεωργική έκταση του συνόλου των μειονεκτικών ζωνών πλέον του 1,5 % της χρήσιμης γεωργικής έκτασης της Γαλλίας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής γεωργικών διαρθρώσεων και γεωργικής ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κοινοτικός κατάλογος των ορεινών ζωνών της Γαλλίας, που αναγράφεται στο παράρτημα της οδηγίας 75/271/ΕΟΚ, συμπληρώνεται από τον κατάλογο που αναγράφεται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 13 Φεβρουαρίου 1997.

Labels: 18
19
6